b'\n_START_ARTICLE_\nIW Engine\n_START_PARAGRAPH_\nIW Engine er en spilmotor udviklet af Infinity Ward og bliver benyttet til Call of Duty serien. Motoren er baseret p\xc3\xa5 id Tech 3, hvilken blev brugt allerede til det f\xc3\xb8rste Call of Duty spil. Selvom motoren er baseret p\xc3\xa5 en gammel motor, er IW Engine blevet st\xc3\xa6rkt modificeret b\xc3\xa5de grafisk og teknologisk siden Call of Duty 4: Modern Warfare. Og Infinity Ward har sagt at der ikke er en eneste linje kode tilbage af den orgiginale id Tech 3 motor_NEWLINE_Motoren blev f\xc3\xb8rste gang benyttet til Call of Duty 2 i 2005 under en propriet\xc3\xa6r licens. Motoren havde ikke et officielt navn indtil IGN blev fortalt ved E3 2009 af studiet, at Call of Duty: Modern Warfare 2 ville benytte "IW Engine 4.0". _NEWLINE_En ny version af motoren blev igen benyttet ved Call of Duty 4: Modern Warfare. Modificerede versioner af motoren er blevet benyttet af Treyarch til deres Call of Duty-spil (efter Call of Duty 4) samt Quantum of Solace._NEWLINE_IW 4.0 benytter en texture streaming teknologi til at skabe bedre detaljer i milj\xc3\xb8et og blev benyttet i Call of Duty: Modern Warfare 2. Motoren i Call of Duty: Modern Warfare 3 er navngivet MW3-Engine fordi holdene bag spillet nu b\xc3\xa5de er Ifinity Ward og Sledgehammer Games (uofficielt er det IW 5.0). Motoren indeholder en bedre streamingteknologi s\xc3\xa5 spillet kan k\xc3\xb8re st\xc3\xb8rre baner uden egentlige st\xc3\xb8rre krav, samtidig byder 5.0 p\xc3\xa5 bedre lys og lyd.'